|  |
| --- |
| **ROMÂNIA****JUDEȚUL BOTOȘANI****CONSILIUL LOCAL AL COMUNEI HLIPICENI**717205 - com. Hlipiceni, jud. Botoşani • tel/fax: (0231) 574150Web: [www.hlipiceni.botosani.ro](http://www.hlipiceni.botosani.ro) • E-mail: primaria.hlipiceni@yahoo.com  |

 nr. 672/18.10.2023 PROIECT

**HOTĂRÂRE**

privind aprobarea Studiului de Fezabilitate (însoțit de Nota conceptuală și de Tema de proiectare), a Devizului General și a indicatorilor tehnico-economici aferenți obiectivului de investiție **”SISTEME INTEGRATE DE COLECTARE ȘI VALORIFICARE A GUNOIULUI DE GRAJD ÎN COMUNA HLIPICENI, JUDEȚUL BOTOȘANI”**

**Consiliul local al** comunei Hlipiceni, judeţul Botoşani,

**Având în vedere:**

* referatul înregistrat la nr. 671/18.10.2023;
* proiectul de hotărâre cu nr. 672/18.10.2023, însoțit de referatul de aprobare al primarului înregistrat la nr. 673/18.10.2023;
* referatul de specialitate al compartimentului de resort din cadrul Primăriei Hlipiceni;
* avizul favorabil din partea comisiilor de specialitate din cadrul Consiliului local Hlipiceni;

**În baza prevederilor:**

* Ghidului Specific– privind condițiile de accesare a Fondurilor Europene aferente PNRR în cadrul Apelului de Proiecte PNRR/2023/C3/S/I.2.A-B;
* art. 44 alin. (1) din Legea nr. 273/2006, privind finanţele publice locale, cu modificări și completări ulterioare;
* art. 3, art. 4, art. 7 și art. 10 din Hotărârea Guvernului nr. 907/2016 (actualizată) privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice;
* art. 129 alin. (2) lit. b) și alin. (4) lit. d) din Ordonanța de Urgență a Guvernului nr. 57/2019 privind codul administrativ, cu modificări și completări ulterioare;

Ținând cont de prevederile Legii nr. 52/2003 privind transparența decizională în administrația publică locală și art. 8 alin. (1) din Ordonanța de Urgență a Guvernului privind Codul administrativ;

**În temeiul prevederilor** art. 129 alin. (1), art. 139 alin. (1) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ,

**Hotărăşte:**

**Art.1**. – Se aprobă **Nota conceptuală și Tema de proiectare** pentru obiectivul de investiție **”SISTEME INTEGRATE DE COLECTARE ȘI VALORIFICARE A GUNOIULUI DE GRAJD ÎN COMUNA HLIPICENI, JUDEȚUL BOTOȘANI”,** potrivit **Anexei nr. 1 și Anexei nr. 2,** care fac parte integrantă din prezenta hotărâre.

**Art.2.** – Se aprobă Studiul de Fezabilitate pentru obiectivul de investiție **”SISTEME INTEGRATE DE COLECTARE ȘI VALORIFICARE A GUNOIULUI DE GRAJD ÎN COMUNA HLIPICENI, JUDEȚUL BOTOȘANI”,** potrivit **Anexei nr. 3** care face parte integrantă din prezenta hotărâre.

Art.3. – Se aprobă Devizul General aferent obiectivului de investiție ”**SISTEME INTEGRATE DE COLECTARE ȘI VALORIFICARE A GUNOIULUI DE GRAJD ÎN COMUNA HLIPICENI, JUDEȚUL BOTOȘANI”,** potrivit **Anexei nr. 4** care face parte integrantă din prezenta hotărâre.

**Art.4. –** Se aprobă indicatorii tehnico-economici ai obiectivului de investiție ”**SISTEME INTEGRATE DE COLECTARE ȘI VALORIFICARE A GUNOIULUI DE GRAJD ÎN COMUNA HLIPICENI, JUDEȚUL BOTOȘANI”,**  prevăzuți în **Anexa nr. 5** care face parte integrantă din prezenta hotărâre.

**Art.5.** - Se aprobă **valoarea totală** **a proiectului** ce va fi depus în cadrul Programului Național de Redresare și Reziliență, Componenta C3 – Managementul Deseurilor, Investitia I.2. - Dezvoltarea infrastructurii pentru managementul gunoiului de grajd și al altor deșeuri agricole compostabile, Subinvestiția I.2.A-B – Sisteme Integrate de Colectarea și Valorificarea Gunoiului de Grajd, în sumă de **4.412.118,64 lei (inclusiv TVA), din care C + M = 1.861.898,42 lei (inclusiv TVA).**

Art.6. – Se aprobă **valoarea totală eligibilă a proiectului**, în sumă de **4.354.998,64 lei** (inclusiv TVA), precum și **cheltuielile neeligibile** în sumă de **57.120 lei (**inclusiv TVA).

Art.7. – Primarul comunei Hlipiceni, județul Botoșani, cu sprijinul compartimentelor de specialitate, va duce la îndeplinire prevederile prezentei hotărâri.

Art.8. - Prezenta hotărâre va fi comunicată în termen legal, primarului comunei Hlipiceni, Instituției Prefectului Judeţului Botoșani și va fi adusă la cunoştinţă publică prin afişare la sediul Primăriei Hlipiceni și pe pagina oficială de internet a instituției, la adresa [www.hlipiceni.botosani.ro](http://www.hlipiceni.botosani.ro) .

 **Hlipiceni/18.10.2023 INIȚIATOR,**

 **PRIMAR – LUCHIAN GHEORGHE MARIAN**

 **Avizat legalitate**

 **Secretar general comună,**

 **CIOBANU DANIELA-MARIA**